Is dit wat hier staan? Is dit hoe ons hierdie beloftes moet verstaan? Geliefdes, daar is dan veral 3 redes hoekom mens so bietjie mooier moet en bietjie meer hieroor moet dink.

Die eerste rede hoekom ons versigtig moet wees, is omdat ons regtig graag wil hê dit moet waar wees. As mens so graag wil hê iets moet waar wees, dan eet mens dit makliker op vir soetkoek.

Die tweede rede hoekom mens so bietjie mooier moet dink, is omdat daar ook in die Ou Testament 'n boek is met die naam Job. Van Job word daar gesê dat hy 'n opregte kind van die Here was, en tog het baie van die dinge waarvan Psalm 91 praat Job getref. Baie van die dinge wat Psalm 91 sê nie met iemand sal gebeur wat op die Here vertrou nie, het met Job gebeur.

Job se vriende kom dan na hom toe en sê dan vir Job dat hy iets baie verkeerds moes gedoen het, dat al hierdie slegte dinge homtref. 'Job, as jy die Here vertrou, dan sal slegte dinge nie met jou gebeur nie, maar nou gebeur slegte dinge met jou, so êrens vertrou jy nie die Here nie.' Aan die einde van die boek Job kom die Here dan, en sê die Here vir Job dat sy vriende nie weet waarvan hulle praat nie. Hulle het nie die waarheid gepraat nie. Dit beteken ons kan nie Psalm 91 soos Job se vriende lees nie.

Die derde rede hoekom Psalm 91 so maklik misverstaan word, is omdat die Duiwel dit so wil hê. Klink vreemd ne? Satan is baie bekend met Psalm 91. Ons kry dit in Lukas 4. Jesus word versoek, en een van die maniere wat die Satan gebruik is om Psalm 91 aan te haal. Hy sê vir Jesus : ' Daar staan mos geskrywe: Hy sal sy engele opdrag gee om jou te beskerm, en ook: Op hulle hande sal hulle jou dra sodat jy nie jou voet teen 'n klip sal stamp nie.' Dis verse 11 en 12 van Psalm 91.

'Spring van die dak af Jesus!' sê die duiwel. Die Here sê Hy sal jou beskerm. As Hy dit nie doen nie, dan kan jy Hommos nie vertrou nie! Die duiwel weet hoe skitterend hierdie werk: 'As jy werklik die Here vertrou, dan sal Hy nooit enige iets slegs m et jou laat gebeur nie!' want die duiwel weet wat die uiteinde van so 'n stelling is. Dit loop uit op 'n diepe teleurstelling in die Here, en dan kom jy by 'n punt , soos waar Job se vrou was wat gesê het: 'Vervloek God en sterf'.

So, hoe moet ons dit dan verstaan? Wat beteken dit dat die Here ons dan beskerm? Is dit leë beloftes? Daar is 'n Bybelse stuk geskiedenis wat ons pragtig hiermee help. Die verhaal van Josef en sy broers. Hulle pa, Jakob, trek Josef liederlik voor, en dit is soos gif in die familie. Josef word bederf. Hy raak arrogant. Daarom raak sy broers bitter en kwaad.

Die res van die verhaal ken ons. Josef word verkoop as slaaf, hy gaan Egipte toe. Later beland hy in die tronk. Hy was nie net 'n slaaf nie, nou is hy in die tronk ook nog, en dit na 'n klomp valse aantygings! Alles gaan verkeerd vir Josef. Mens kan dink dat Josef sekerlik na die Here geroep het, maar vir baie jare bly hy in die tronk.

Deur dit raak Josef egter wys, en aan die einde van die geskiedenis is hy 'n man van statuur. Dit red nie net vir Josef nie, maar ook sy broers, die verhoudings in die familie, en 'n klomp mense van hongersnood.

Josef was beskerm daarteen om'n selfgesentreerde mens te word. Hy was beskerm teen sy eie arrogansie. Die broers was beskerm teen hulle wraaksug. Die Here se beskerming wasdaar! Aan die einde sê Josef vir sy broers: 'Julle wou my kwaad aandoen, maar God wou daarmee goed doen...' (Gen 50:20) Of soos die Ou Vertaling dit sê: 'Want júlle het wel kwaad teen my bedink, maar God het dit ten goede gedink om te doen soos dit vandag is' . Ons kry dit weer in Romeine 8:28 - 'Ons weet dat God alles ten goede laat meewerk vir dié wat Homliefhet, dié wat volgens sy besluit geroep is.'